  Майя Бывальцева 2020-тӥ арын куарусёнэ Удмуртиысь «Можгаплем» огазеяськонын нырысетӥзэ элькунын сюро векчи пудоез искусственно бызьылытонъя станциез усьтозы. Со сярысь улосвылысь гурт возёсъя но сиён-юонъя министерстволэн пресс-службаез ивортэ. Огазеяськонэ Москва улосвылысь айы кечъёсты ваёзы – зааненской, нубийской но альпийской выжыысь. 15-тӥ инвожое вузкарись предприяти соосты 30 нуналъем карантинэ пуктӥз, собере пудо Удмуртие вуоз. 2024-тӥ арозь элькунын йӧло кечъёсты будэтонъя нырысетӥ племрепродукторъёсты кылдытыны ужпум пукто. Солы луыса 2030-тӥ арлы Удмуртиын гурткеч уллёез 25 сюрс йырозь, нош кеч йӧл поттонэз 62 сюрс тоннаозь вуттыны малпало Йӧло кечъёсты будэтон – элькунысь пудо вордон удысын одӥгез азинлыкоез ӧр. 2020-тӥ арын вить толэзь ӵоже 209 тонна кеч йӧл кыскизы, со пӧлысь 187 тонна переработкае келязы. Ар кутсконысен кечъёслэн лыдзы 716 йырлы яке 39 процентлы йылӥз но 1-тӥ инвожолы 2 сюрс 564-ёзь вуиз. Тодэ вайытом, Удмуртиын тямыс гурт предприятиосын гурткечъёсты вордо. Нош коньывуонэ Кияса ёросысь экофермае зааненской выжыысь 1 сюрс кечъёсты ваёзы. Тегъёс: Можга Удмуртия гуртвозёс пудо 100ар  